CELEX: 62018CN0572
Language: hr
Date: 2018-09-13 00:00:00
Title: Predmet C-572/18 P: Žalba koju je 13. rujna 2018. podnio thyssenkrupp Electrical Steel GmbH, thyssenkrupp Electrical Steel Ugo protiv rješenja Općeg suda (šesto vijeće) od 2. srpnja 2018. u predmetu T-577/17, thyssenkrupp Electrical Steel GmbH, thyssenkrupp Electrical Steel Ugo protiv Europske komisije

3.12.2018   
            
            
               HR
            
            
               Službeni list Europske unije
            
            
               C 436/25
            
         
      Žalba koju je 13. rujna 2018. podnio thyssenkrupp Electrical Steel GmbH, thyssenkrupp Electrical Steel Ugo protiv rješenja Općeg suda (šesto vijeće) od 2. srpnja 2018. u predmetu T-577/17, thyssenkrupp Electrical Steel GmbH, thyssenkrupp Electrical Steel Ugo protiv Europske komisije
      (Predmet C-572/18 P)
      (2018/C 436/35)
      Jezik postupka: engleski
      
         Stranke
      
      
         Žalitelji: thyssenkrupp Electrical Steel GmbH, thyssenkrupp Electrical Steel Ugo (zastupnici: M. Günes, L. C. Heinisch, Rechtsanwälte)
      
         Druga stranka u postupku: Europska komisija
      
         Žalbeni zahtjev
      
      Žalitelji od Suda zahtijevaju da:
      
                  —
               
               
                  ukine rješenje Općeg suda od 2. srpnja 2018. u predmetu T-577/17 – thyssenkrupp Electrical Steel GmbH i thyssenkrupp Electrical Steel Ugo/Komisija;
               
            
                  —
               
               
                  presudi da je tužba za poništenje dopuštena;
               
            
                  —
               
               
                  vrati predmet Općem sudu na daljnje odlučivanje o biti stvari;
               
            
                  —
               
               
                  naloži Komisiji snošenje troškova postupka ove žalbe.
               
            
         Žalbeni razlozi i glavni argumenti
      
      Žalitelji osporavaju sporno rješenje ističući da se temelji na znatnim pogreškama koje se tiču prava. Oni navode pet argumenata u vezi s tim pogreškama:
      
                  —
               
               
                  Kao prvo, Opći je sud pogrešno zaključio da UCC (1) i povezane delegirane i provedbene uredbe Komisiji ne daju ovlast za donošenje obvezujućih odluka za nacionalna carinska tijela pri ispitivanju gospodarskih uvjeta.
               
            
                  —
               
               
                  Kao drugo, Opći je sud pogrešno zaključio da je Komisijina uloga tijekom ispitivanja gospodarskih uvjeta isključivo procesne naravi.
               
            
                  —
               
               
                  Kao treće, Opći je sud pogrešno postupio kada je presudu od 11. svibnja 2016. u predmetu Friesland Coberco Dairy Foods (C-11/05) smatrao obvezujućim pravnim presedanom za tumačenje članka 259. stavka 5. UCC IA-a (2).
               
            
                  —
               
               
                  Kao četvrto, Opći je sud pogrešno postupio kada nije zaključio da je upravna mjera iz rujna 2016. u vezi s primjenom članka 211. stavka 6. UCC-a i članka 259. UCC IA-a dokaz da su Komisijini zaključci u vezi s gospodarskim uvjetima obvezujući.
               
            
                  —
               
               
                  Kao peto, Opći je sud pogrešno zaključio da se Komisijin zaključak o gospodarskim uvjetima ne odnosi izravno i osobno na tužitelje.
               
            
         (1)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (UCC) (SL 2013., L 269, str. 1. i ispravak SL 2013., L 70., str. 64.)
      
         (2)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (UCC IA) (SL 2015., L 343, str. 558.)